|  |  |  |  |  |
| --- | --- | --- | --- | --- |
| Številka: | 43001-169/2021-01 |  | oznaka naročila: | D-50/21 G |
| Datum: | 30.04.2021 |  | MFERAC: | 2431-21-000633/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Sanacija plazu »Movže« na cesti G1-4/1259 Slovenj Gradec - Gornji Dolič od km 12,130 do 12,200** |

**Vprašanje:**

**JN002567/2021-W01 - D-50/21; Sanacija plazu »Movže« na cesti G1-4/1259 Slovenj Gradec - Gornji Dolič od km 12,130 do 12,200, datum objave: 22.04.2021**

**Datum prejema: 29.04.2021   15:03**

Spoštovani,  
ali ponudnik, ki je predhodno izvedel referenčni posel, na katerem so se izvajala vrtalna dela pri izvedbi globokega temeljenja s podizvajalci, ustreza zahtevam?  
Kaj pomeni vaša dikcija da je moral dela izvesti neposredno sam? Če ima glavni izvajalec podizvajalca je celotna referenca od glavnega izvajalca.

**Odgovor:**

V Navodilih za pripravo ponudbe je v opombah pri točki 3.2.3.4 jasno zapisano, da mora referenčni posel iz točke a:

1. katerokoli gradnjo v pogodbeni vrednosti vsaj 71.000,00 EUR (brez DDV),

ki ga je izvedel sam ali s sodelovanjem drugih gospodarskih subjektov (podizvajalcev) izkazati neposredno ponudnik (pri skupni ponudbi katerikoli partner)

in da mora referenčni posel iz točke b, točke c in točke d:

1. izgradnjo AB grede pilotne stene dolžine vsaj 25 m,
2. vrtalna dela pri izvedbi globokega temeljenja – pilotih, premer vrtin vsaj 60 cm, skupna dolžina vrtanja vsaj 150 m,
3. strojno vgradnjo nosilne ali vezne asfaltne plasti in obrabno - zaporne plasti vozišča v širini vsaj 4 m in hkrati v neprekinjeni površini vsaj 250 m².

ki ga je izvedel neposredno sam, izkazati gospodarski subjekt, ki tovrstna dela prevzema v ponudbi oziroma predmetnem naročilu ter prevzeta dela sam neposredno tudi izvesti.

Ponudnik kot glavni izvajalec se torej za zahtevani referenci iz točk b), c) in d) lahko sklicuje na referenco podizvajalca, vendar le pod pogojem, da bo ta isti podizvajalec, ki to zahtevano referenco izkaže, tovrstna dela pri predmetnem naročilu sam neposredno tudi izvedel. Zahtevano referenco iz točke a) pa mora izkazati neposredno ponudnik kot glavni izvajalec in se za to referenco ne more sklicevati na referenco podizvajalca.